
	Школа
	ОШ ,,Нада Матић“, Ужице 
Издвојено одељење у Гостиници

	Наставни предмет 
	Математика

	Разред 
	VIII

	Датум реализације 
	8.6.2022.

	Наставна јединица 
	Површина лопте

	Тип часа 
	обрада

	Наставне методе 
	дијалошка, демонстративна, дедуктивна, аналитичко-синтетичка, индуктивна, учење путем открића

	Облици рада 
	фронтални, индивидуални

	Циљ часа 
	Упознавање ученика са правилом (формулом) за одређивање површине лопте.

	Исходи 

	  На крају часа ученик ће бити у стању да:
•  препозна формулу за површину лопте;
•  израчуна површину лопте.

	Кључни појмови 
	лопта, површина лопте

	Образовни стандарди 
	МА.1.4.1. МА.2.3.4. МА.2.3.5. МА.3.3.5.

	Наставна средства и  
материјал за рад:
	видео-клип, поморанџе, наставни листићи, збирка задатака

	Литература за наставнике:
	• Н. Икодиновић и С. Димитријевић (2020). Математика 8, уџбеник за осми разред основне школе. Београд: Kлет.
• Б. Поповић, М. Станић, С. Милојевић и Н. Вуловић (2020). Математика 8, збирка задатака за осми разред основне школе. Београд: Kлет.
• Ж. Ивановић и С. Огњановић (2006). Математика 8, збирка задатака са решењима за 8. разред основне школе. Београд: Круг.
• Збирка задатака из математике за завршни испит у основном образовању и васпитању за школску 2021/2022. годину (2022). Београд: Завод за вредновање квалитета образовања и васпитања. Просветни преглед.



	Међупредметне  
компетенције
	компетенција за целоживотно учење, вештина комуникације,  решавање проблема

	Корелација 
	Енглески језик, Физика

	Активност наставника 
	· - давање упутстава,
· - контролисање одговора,
· - слушање,
· - допуњавање,
· - усмеравање,
· - повезивање, 
· - давање различитих задатка, 
· - представљање решења, 
· - подстицање ученика на рад, 
· - процењивање,
· - вредновање.

	Активност ученика 
	· - размишљање, 
· - одговарање на постављена питања,
· - бележење одговора,
· - упоређивање,
· - повезивање,
· - анализирање,
· - закључивање, 
· - практичан рад (љушћење, попуњавање, слагање), 
· - истраживачки и стваралачки рад,
· - решавање задатака, 
· - самопроцењивање.




ТОК ЧАСА

· УВОДНИ ДЕО ЧАСА: 

Кроз разговор са наставником, ученици обнављају појмове у вези са кругом и лоптом, које су усвојили у претходном разреду и из претходне лекције, а неопходни су за нову наставну јединицу. 
- Шта морамо знати да бисмо израчунали површину и обим круга?
- Како се израчунава обим круга?
-Како се израчунава површина круга?
- Шта је π?
- Шта је лопта?
- Како разликујемо круг и лопту?
- Шта је сфера?
- Какво је тело лопта?
- Шта одређује лопту?
- Шта је пресек равни и лопте?
- Шта је велики круг лопте?
Најављујем данашњу наставну јединицу, записујем је на табли и истичем циљ часа, а то је упознавање са правилом (формулом) за одређивање површине лопте.

· ГЛАВНИ ДЕО ЧАСА:

У циљу развијања радозналости, мотивисања ученика, упућујем их да погледају видео-клип који се налази на интернет адреси: https://www.youtube.com/watch?v=jaL8Kuv6YHo&t=12s.
Наглашавам да ће им овај видео-клип помоћи у остваривању данашњег циља часа.
После приказаног видео-клипа, питам ученике да ли су разумели о чему се ради у њему, пошто је на енглеском језику. Уколико постоје неке нејасноће, преводим и објашњавам, тако да заједно долазимо до упутства како треба да изведу оглед.
Упутство за извођење огледа: Нацртајте на листу папира, помоћу оловке, круг који је једнак великом кругу лопте чији је модел поморанџа. Треба опцртати поморанџу на оном делу где је најшира, при чему оловка треба да буде нормална на папир. Круг не мора да буде правилан или потпуно тачних димензија, довољно је да буде приближног полупречника као и поморанџа. Циљ је да се добије приближна величина круга, односно фигуре која личи на круг. Ученици имају задатак да нацртају четири таква круга. Могу да поново опцртају поморанџу или да шестаром нацртају подударне кругове. Затим треба да ољуште поморанџу, а делиће коре да сложе као да слажу неку слагалицу. Требало би да делићи коре поморанџе попуне унутрашњост та четири круга. Шта закључујете?	
Након детаљног објашњења, делим ученицима поморанџе и листове папира. Све време, током извођења огледа, пратим рад ученика и, по потреби, им помажем. После завршеног извођења огледа, уз усмеравање и питања наставника, очекује се да ученици дођу до до закључка да је површина лопте једнака четворострукој вредности површине великог круга лопте. Истиче да оглед није доказ, али да врло сликовито показује везу између површине круга и лопте и да је помогао да дођемо до формуле за израчунавање површине лопте.
Након тога записујем формулу за израчунавање површине лопте на табли, а ученици је записују у своје свеске.

      	Површина лопте (сфере) полупречника  израчунава се по формули .

Наставница дели наставне листиће на којима се налазе задаци у којима треба да примене знања стечена на овом часу.     
 
1. Лоптица за тенис има полупречник око:
а) 3 dm    б) 3 mm    в) 3 m    г) 3 cm.   (Заокружи тачан одговор.)
2. Израчунај површину лопте полупречника r = 12 cm.
3. Пречник лопте је 30 cm. Израчунај површину лопте.
4. Површина великог круга лопте је 7π . Израчунај површину лопте.

Ученици раде задатке самостално у својим свескама. Све време пратим њихов индивидуални рад и дајем потребна упутства и објашњења. Када заврше рад, излазе на таблу и решавају задатке, односно преписују решења задатака уколико их нису самостално тачно урадили.
Ученици који брже од осталих ураде све задатке, добијају додатни задатак, тј. задатак напредног нивоа.

Површина лопте је 36π . Када бисмо ту лопту пресекли са равни која пролази кроз центар лопте, добили бисмо две полулопте. Одреди површину једне такве полулопте. 

· ЗАВРШНИ ДЕО ЧАСА:	

- Провера остварености исхода остварити решавањем задатака на наставном листићу.

1. Површина лопте је:	
а) 2rπ    б)     в) 2       г) 4    (Заокружи слово испред тачног одговора.)
2. Површина лопте полупречника r = 3 cm је: 
а) 27π     б) 9π     в) 36π    г) 12π    (Заокружи слово испред тачног одговора.)

Како би ученици провежбали и применили научено, дајем домаћи задатак: Збирка задатака, страна 147, задаци 169, 170. и 171.

[bookmark: _GoBack]Евалуација: Питам ученике шта мисле о данашњем часу, односно да ли им је овакав начин сазнавања уз помоћ практичног рада лакши и занимљивији или не. На основу запажања ученика, настојаћу да унапредим свој рад.
